**Pitanja i odgovori**

**Datum ažuriranja: 23.9.2019.**

**NATJEČAJ**

**ZA FINANCIRANJE PROJEKATA U 2019. GODINI PREMA PROGRAMU ZA FINANCIRANJE PROJEKATA LOKALNE INFRASTRUKTURE I RURALNOG RAZVOJA NA PODRUČJIMA NASELJENIM PRIPADNICIMA NACIONALNIH MANJINA**

|  |  |  |
| --- | --- | --- |
| **R.br.** | **Pitanje** | **Odgovor** |
| 1. | Molim Vas pojašnjenje vezano uz natječaj za područja naseljenim nacionalnim manjinama za 2019g.  Naime prošle godine smo se prijavili za potporu putem OPG-a za sadnju nasada oraha te ostvarili pravo na istu, u međuvremenu smo napravili promjenu organizacijskog oblika OPG-a u firmu (d.o.o.) radi proširenja poslovanja, pa me zanima da li se mogu i ove godine prijaviti za potporu ali da je prijavitelj firma (d.o.o.). | U skladu s odredbom točke 2. podtočke 2.1. Natječaja za financiranje projekata u 2019. godini prema Programu za financiranje projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina, firma (d.o.o) nije prihvatljiv korisnik. Također Prijavitelji koji su ostvarili potporu iz Natječaja za financiranje projekata u 2018. godini prema programu za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina ne mogu biti primatelji potpore temeljem ovoga Natječaja i njihove eventualne prijave neće se uzeti u razmatranje. |
| 2. | Da li se ostvaruju dodatni bodovi za povećanje obima proizvodnje OPG-a ukoliko se potpora traži za novu investiciju kupnje zemljišta i podizanja nasada šljiva? | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1. |
| 3. | U vezi Natječaj za financiranje projekata u 2019. godini prema Programu za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina, zanima me da li je prihvatljivo ako je vrijednost projekta veća od 60000.00 kn i da li će zahtjev biti uvažen s tim da razliku financiram van okvira potpore, recimo kupovina zemljišta i novog traktora iznosilo bi oko 80000,00 kn da li će ministarstvo odobriti projekt ako je bodovno prihvatljiv. | U skladu s točkom 1.3. Natječaja iznos ukupno zatraženih i odobrenih sredstava po korisniku je najviše 60.000,00 kn. Vrijednost investicije/projekta može biti i veća, u tom slučaju prijavitelj mora osigurati vlastita sredstava za financiranje. |
| 4. | Vezano uz objavljeni natječaj za financiranje projekata u 2019. godini prema programu za financiranje lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina zanima me može li prijavitelj biti OPG koji je trenutno u obradi na LAG natječaju ili na nacionalnom natječaju za mjeru 6.3.1 (a koji nema šanse za prolazak)? | U skladu s točkom 2.2.3. Natječaja Prijavitelj koji je već ostvario potporu na nacionalnom natječaju za tip operacije 6.3.1 „Potpora razvoju malih poljoprivrednih gospodarstava“ ili LAG natječaju sukladnom tipu operacije 6.3.1 ne može se prijaviti na ovaj Natječaj.  Prijavitelji za koje se prilikom administrativne provjere pristiglih prijava, a u skladu s točkom 4.1. Natječaja utvrdi da su ostvarili potporu na nacionalnom natječaju za tip operacije 6.3.1 „Potpora razvoju malih poljoprivrednih gospodarstava“ ili LAG natječaju sukladnom tipu operacije 6.3.1., biti će isključeni iz daljnjeg postupka dodjele bespovratnih sredstava. |
| 5. | Molim vas pojašnjenje kriterija bodovanja prijava pod točkom 2.1. Povećanje obima proizvodnje OPG-a. U pojašnjenju kriterija stoji da je potrebno  a) najmanje 20% od odobrenog iznosa potpore utrošiti u svrhu povećanja proizvodnje ili  b)u troškovniku pripadati trošku pod stavkom 1 lista 2 (Planirane aktivnosti) u Obrascu 1.  1. Koje aktivnosti se mogu prikazati u 20% iznosa potpore pod a)?Da li se mogu zbrojiti aktivnosti ulaganja u kupnju sadnica za višegodišnje nasade, ulaganje u pripremu poljoprivrednog zemljišta za podizanje nasada (oranje, bušenje rupa), gnojivo, analiza tla? | Za ostvarivanje bodova prema kriteriju  B „Kriteriji cilja ulaganja“ pod točkom 2.1. „Povećanje obima proizvodnje OPG-a“, najmanje 20% od odobrenog iznosa potpore mora biti utrošeno u svrhu povećanja proizvodnje tj. navedeno pod prihvatljivom aktivnosti 1 “Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u listu Planiranih aktivnosti u Obrascu 1.  Moguće je zbrojiti sve prihvatljive aktivnosti navedene pod prihvatljivom aktivnosti 1 “Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ (moguće je zbrojiti trošak kupnje domaćih životinja i kupnje višegodišnjeg bilja, sjemena i sadnog materijala višegodišnjeg bilja ako se isto projektom planira. |
| 6. | Povodom objave natječaja za financiranje projekata u 2019. g na područjima naseljenim nacionalnim manjinama konkretno me zanima odgovor na pitanje. Jesam li ja kao šumoposjednik prihvatljiv korisnik za prijavu na taj natječaj jer plaćam mirovinsko i zdravstveno osiguranje po osnovi poljoprivrede OPG? Iz objavljenih kriterija koliko sam shvatio - NISAM. Zbog toga što nemam ekonomsku veličinu i nisam upisan u upisnik OPG-a. Sad mi se tu javlja nelogičnost jer onaj tko je upisan u OPG kao poljoprivrednik ima pravo na ulaganje u šumarstvo a ja kao šumoposjednik nemam to pravo. Dakle može li se za šumu koju imam upisanu u upisniku izračunati ekonomska veličina jer je ona uvjet za gotove sve natječaje i da li je OPG poljoprivrednik i  OPG šumoposjednik ista stvar ili potpuno drugačija? Do sad sam koristio samo nekakva minimalna sredstva iz OFKŠ-a za sadnju i čišćenje šume. Mjera 8 mi nije prihvatljiva jer ne daje ono što tražim i ne uklapam se .A to je sufinanciranje traktora, strojeva itd. I ja moram kupiti traktor i sa njime raditi u sumi i oko šume. Tako da se sad tu vraćam na početak i na ovaj natječaj za koji smatram da sam u neravnopravnom položaju isključivo zbog nedorečene definicije OPG šumoposjeda a po svim ostalim kriterijma sam prihvatljiv. Obraćam se vama jer do sad na moja pitanja nisam dobio konkretan i precizan odgovor. | U skladu s točkom 2.1. Natječaja prihvatljivi prijavitelj na ovaj Natječaj je obiteljsko poljoprivredno gospodarstvo (OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sa sjedištem OPG-a na području definiranom u točki 1.4. ovoga Natječaja. |
| 7. | Da li je samoopskrbno poljoprivredno gospodarstvo (upisano u Upisnik temeljem novog Pravilnika o upisu obiteljskih poljoprivrednih gospodarstava NN 62/19, koji je stupio na snagu 1. srpnja 2019. godine) prihvatljivi prijavitelj u Natječaju za financiranje projekata u 2019. godini prema Programu za financiranje projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina (standardnog ekonomskog rezultata (SO) većeg od 500 eura)? | Samoopskrbno poljoprivredno gospodarstvo je prihvatljiv korisnik ako zadovoljava sve ostale uvjete Natječaja. |
| 8. | Smatra li se kupnja košnica povećanjem obima proizvodnje? | Pod povećanjem obima proizvodnje prihvatljiv je trošak realizacije aktivnosti pod točkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja u listu Planirane aktivnosti Obrasca 1. Kupnja pčelinjih zajednica u vrijednosti minimalno 20% od odobrene potpore smatra se povećanjem obima proizvodnje. |
| 9. | Koliko smije biti stara Ekonomska veličina pri predaji prijave na natječaj za  financiranje projekata u 2019.g  na područjima naseljenim pripadnicima nacionalnih manjina? | Prilikom izdavanja potvrde o ekonomskoj veličini gospodarstva, djelatnik Ministarstva poljoprivrede (bivša Savjetodavna služba) izdaje potvrdu u svrhu prijave na Natječaj za financiranje projekata u 2019. godini na područjima naseljenim pripadnicima nacionalnih manjina.  Kako je Natječaj objavljen 29. kolovoza 2019. godine navedena potvrda ne može biti starija od datuma objave Natječaja, a tako izdanu potvrdu prilažete uz prijavu na Natječaj. |
| 10. | Vezano uz Natječaj za financiranje projekata u 2019. godini prema programu za financiranje projekata  lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina, Prilog 2. Kriteriji odabira točka 3.2. (Horizontalni kriterij), naše pitanje glasi: da bi se ostvarilo maksimalno 20 bodova trebaju li svi traktorski priključci i/ili oprema biti novi, ili je dovoljno da njih 20% iznosa od odobrene potpore bude novo? | Kako bi prijavitelj ostvario 20 bodova prema kriteriju odabira C „Horizontalni kriteriji“ pod točkom 3.2**.** Aktivnosti  prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade, svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore. |
| 11. | Ima li se pravo prijaviti na [Natječaj za financiranje projekata u 2019. godini prema Programu za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina](https://poljoprivreda.gov.hr/UserDocsImages/dokumenti/pristup_info/Natje%C4%8Daji/2019-08-29%20-%20manjine/Natje%C4%8Daj.pdf), budući je 2017.god. prošla na Natječaju za mjeru 6.3.1 za podizanje novih nasada - voćnjak i rekonstrukciju objekata za potrebe spremišta voća. Mjeru je ispoštovala izvršena je kontrola i isplata 2.rate bila je u siječnju ove godine. Nakon sadnje 120 kom. novih voćnih vrsta uz već postojeće, površina pod voćnjakom je 1,37 ha u ekološkom uzgoju. U ekološkom programu smo od 27.5.2003.god. Ono što nam je nužno je voćarski traktor za obradu voćnjaka, jer do sada smo koristili usluge susjeda, što je postalo više neizvedivo. Na OPG-u radimo 5 članova obitelji, a baka je samo od prije nositelj i vlasnik OPG-a, što zbog godina nismo mijenjali. Sve navedeno je lako provjerljivo i šaljem Vam ID 351631 i ID 3460355 da vidite u ARKODU o čemu govorim. | Prijavitelji koji su ostvarili potporu na nacionalnom natječaju za tip operacije 6.3.1 „Potpora razvoju malih poljoprivrednih gospodarstava“ ili LAG natječaju sukladnom tipu operacije 6.3.1., nisu prihvatljivi prijavitelji na ovom Natječaju, a u skladu s točkom 4. podtočkom 4.1. Natječaja. |
| 12. | 1.Da li je prihvatljiv trošak nabava kokoša nesilica? te ako je, da li se to smatra povećanjem obima proizvodnje? (OPG već ima registrirane kokošje).  2.Da li pod točkom 2.1 (prilog 2)možemo zbrojiti ulaganje u nove nasade badema zajedno sa ulaganjem u nabavu novih kokoša nesilica pa da zbroj istoga bude 20% od 60 000 kn?  3.Da li je prihvatljiv trošak nabava inkubatora za piliće? Te da li je potrebno ishodovanje neke posebne dozvole, odnosno doregistrirati  OPG sa dopunskom djelatnosti?  4.Da li kupnja opreme za sušenje voća(smokava ili marelica) smatra kao povećanje obima proizvodnje na OPG-u? I ako da, da li je potrebna registrirati dop. djelatnosti?  5.Da li se nabava opreme za čišćenje i razbijanje badema smatra kao ulaganje u povećanje obima proizvodnje? Te da li je potrebna registrirati dop. djelatnosti?  5.Da li se nabava inkubatora za piliće smatra kao povećanje obima proizvodnje na OPG-u? | 1. Kupnja kokoši nesilica spada u prihvatljivi trošak pod prihvatljivom aktivnosti 1. Kupnja domaćih životinja, višegodišnjeg bilja, sjemena i sadnog materijala višegodišnjeg bilja, u Planiranim aktivnostima Obrasca 1 i smatra se povećanjem obima proizvodnje.  2. Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima Obrasca 1.  3. Kupnja inkubatora za piliće spada u prihvatljivu aktivnost „Kupnja gospodarskih vozila, poljoprivredne mehanizacije, strojeva i opreme“ i za navedeno nije potrebno registrirati dopunsku djelatnost.  4. Kupnja opreme za sušenje voća spada u prihvatljivu aktivnost 4. Kupnja gospodarskih vozila, poljoprivredne mehanizacije, strojeva i opreme, u Obrascu 1 i ne smatra se povećanjem obima proizvodnje.  5. Nabava opreme za čišćenje i razbijanje badema spada u prihvatljivu aktivnost 4. „Kupnja gospodarskih vozila, poljoprivredne mehanizacije, strojeva i opreme“ u Obrascu 1 i ne smatra se povećanjem obima proizvodnje.  6. Kupnja inkubatora za piliće spada u prihvatljivu aktivnost 4. „Kupnja gospodarskih vozila, poljoprivredne mehanizacije, strojeva i opreme“ u Obrascu 1 i ne smatra se povećanjem obima proizvodnje. |
| 13. | Zanima me da li se mogu prijaviti na natječaj za nacionalne manjine u ruralnom razvoju 2019. Naime spadam u prvu  skupinu po indeksu razvijenosti. Općina Negoslavci . Iz reda sam Srpske nacionalne manjine. Išao sam na mjere EU 6.3.1 i prošao sam na njim ove godine. Čuo sam da se neću moći prijaviti na ovaj natječaj zbog toga što sam dobio mjeru 6.3.1. Pa me zanima da li je to točno? | Prijavitelji koji su ostvarili potporu na nacionalnom natječaju za tip operacije 6.3.1 „Potpora razvoju malih poljoprivrednih gospodarstava“ ili LAG natječaju sukladnom tipu operacije 6.3.1., nisu prihvatljivi prijavitelji na ovom Natječaju, a u skladu s točkom 4. podtočkom 4.1. Natječaja. |
| 14. | Molim Vas za odgovor, da li se na natječaju za ''Financiranje projekata u 2019. godini prema programu za financiranje projekata lokalne infrastrukture i ruralnog razvoja, poduzetništva i obrta na područjima naseljenim pripadnicima nacionalnih manjina" kupnja crijeva za navodnjavanje ubraja u opremu ili repromaterijal? Riječ je o crijevu za navodnjavanje koje će se koristiti u proizvodnji jabuka. | Kupnja crijeva za navodnjavanje spada u prihvatljivu aktivnost 4. „Kupnja gospodarskih vozila, poljoprivredne mehanizacije, strojeva i opreme“ u Obrascu 1. |
| 15. | Poljoprivredni sam proizvođač iz ruralnog područja (područja obuhvaćenog natječajem), registrirana kao obrt za poljoprivredu i bavim se isključivo poljoprivredom. Mogu li se prijaviti na natječaj? Natječaj je za svaku pohvalu, ali ako se iz administrativnih razloga ne mogu prijaviti na isti, to bi mi bilo jako razočaravajuće jer se radi o diskriminaciji. | Natječajem je određeno da prijavu na ovaj Natječaj može podnijeti obiteljsko poljoprivredno gospodarstvo (OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sa sjedištem OPG-a na području definiranom u točki 1.4. ovoga Natječaja. |
| 16. | Šaljem vam upit za 'Natječaj za financiranje projekata u 2019. godini prema programu za financiranje projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina'.  1. Zanima me da li je moguće ostvariti 20 bodova iz Priloga 2 za točku C 3.2. 'Aktivnosti  prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade' ukoliko planiram kupiti traktorski priključak za obradu tla, a nemam traktor već ga uzimam u najam?  2. Da li se pod povećanjem obima proizvodnje podrazumjeva i nabavka opreme za navodnjavanje nasada npr. cijevi, pumpe...(Prilog 2 točka B 2.1.)? | 1. Kako bi prijavitelj ostvario 20 bodova prema kriteriju odabira C Horizontalni kriteriji pod točkom 3.2**. „**Aktivnosti  prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade“ svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore. Nije uvjet da prijavitelj posjeduje traktor.  2. Pod povećanjem obima proizvodnje prihvatljiv je trošak realizacije prihvatljive aktivnosti pod točkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u listu Planirane aktivnosti Obrasca 1. Nabavka opreme za navodnjavanje ne spada u ovaj trošak. |
| 17. | Obraćam Vam se u vezi Natječaja za financiranje projekata prema programu za financiranje projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina. Naime, zanima nas mogu li se na isti prijavljivati isključivo obiteljska poljoprivredna gospodarstva (OPG) ili postoji mogućnost prijave za poljoprivredna gospodarstva (PG)? | Natječajem je određeno da prijavu na ovaj Natječaj može podnijeti obiteljsko poljoprivredno gospodarstvo (OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sa sjedištem OPG-a na području definiranom u točki 1.4. ovoga Natječaja. |
| 18. | Pitanje vezano za Natječaj  za financiranje projekata u 2019. godini prema Programu za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina. Kod kriterija odabira   - B kriteriji cilja ulaganja. Na što se odnosi povećanje obima proizvodnje OPG-a?  Prema fusnoti odnosi se na kupnju domaćih životinja, višegodišnjeg bilja, sjemena i sadnog materijala višegodišnjeg bilja?  To znači da kupnja zemlje ili podizanje novih višegodišnjih nasada ne ulazi u povećanje obima proizvodnje OPG-a? | Povećanje obima proizvodnje  odnosi se na realizirane prihvatljive aktivnosti pod točkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u listu Planirane aktivnosti Obrasca 1. |
| 19. | Da li je obrt, kojemu je glavna djelatnost primarna poljoprivredna djelatnost i koji je upisan u Upisnik poljoprivrednika u Agenciji za plaćanje, prihvatljiv prijavitelj na natječaj prema Programu za financiranje projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina? | Natječajem je određeno da prijavu na ovaj Natječaj može podnijeti obiteljsko poljoprivredno gospodarstvo (OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sa sjedištem OPG-a na području definiranom u točki 1.4. ovoga Natječaja. |
| 20. | U prijavnom obrascu  1 na stranici koja se odnosi na podatke o zemljištu, objektima i broju životinja je navedena 2018 g.  Pretpostavljam da nije prihvatljiva ekonomska veličina iz navedene godine, niti ju klijenti mogu dobiti za razdoblje unazad. Stoga vas molim upisujemo li u tu rubriku  podatke s nove ekonomske veličine koja je izdana nakon objave natječaja? | U prijavnom obrascu  1 na stranici koja se odnosi na podatke o zemljištu, objektima i broju životinja upisujete podatke s nove potvrde ekonomske veličine. |
| 21. | Zanima me na koji način se moraju raspodijeliti sredstva od natječaja za financiranje projekata u 2019. godini prema Programu za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina na područjima jedinica lokalne samouprave.  Da li sredstva se moraju iskoristiti za novu mehanizaciju (koja ima 0 radnih sati) ili se sredstva mogu iskoristiti i na rabljenu (200,300 radnih sati) koja posjeduje račun i garanciju unutar godine dana?  U projektu sam naveo novi traktor pa me sad zanima da li on mora biti bas novi iz salona ili može i rabljeni? | U skladu s točkom 2.2.1. Natječaja prihvatljiva je aktivnost “Kupnja gospodarskih vozila, poljoprivredne mehanizacije, strojeva i opreme (novih i rabljenih)“. Kupnja rabljenog traktora je prihvatljiva.  Ako prijavitelj želi ostvariti bodove prema kriteriju odabira C Horizontalni kriteriji pod točkom 3.2**. „**Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade“ svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore. |
| 22. | Sukladno kriterijima, da li je dozvoljena kupnja polovnog traktora? | U skladu s točkom 2.2.1. Natječaja prihvatljiva je aktivnost “kupnja gospodarskih vozila, poljoprivredne mehanizacije, strojeva i opreme (novih i rabljenih)“. Kupnja rabljenog traktora je prihvatljiva. |
| 23. | Prijavili bi neke klijente na natječaj za manjine, međutim nemamo potpunu dokumentaciju.  Naime, nema objavljenog obrasca Završnog izvještaja, stoga ne možemo dati potpunu informaciju zainteresiranim OPG-ima što ih sve očekuje u provedbi projekta | Sve informacije i dokumentacija potrebna za prijavu na Natječaj navedena je tekstu Natječaja i nalazi se u popratnim Prilozima i Obrascima.  Obrazac Završnog izvješća nije sastavni dio obavezne dokumentacije za prijavu na Natječaj, nego se popunjava i šalje kao dokaz završetka planiranih aktivnosti projekta za koji je dodijeljena potpora.  Obrazac Završnog izvješća biti će pravovremeno objavljen na web stranici [www.mps.hr](http://www.mps.hr) uz već objavljenu natječajnu dokumentaciju. |
| 24. | Ako se korisnik prijavi i zadovolji uvjete za dobivanje bespovratnih sredstava u iznosu do 60.000,00 kuna i iste dobije, da li će se moći kada se objavi Natječaj za tip operacije 6.2.1 Potpora ulaganju u pokretanje nepoljoprivrednih djelatnosti prijaviti i na njega za dobivanje bespovratnih sredstava i ako zadovolji sve uvjete dobiti sredstva?  Da li postoje kakvi uvjeti i isključenje Prijavitelja kao što je navedeno u dokumentaciji ovog Natječaja za tip operacije 6.3.1: "Prijavitelj koji je ostvario potporu na nacionalnom natječaju za tip operacije 6.3.1 "Potpora razvoju malih poljoprivrednih gospodarstava" ili LAG natječaju sukladno tipu operacije 6.3.1 ne može se prijaviti na ovaj Natječaj."  S obzirom na navedeno da li postoji isto takav uvjet ako se Prijavitelj prijavi na ovaj Natječaj i dobije sredstva, pa kada se objavi natječaj za dobivanje potpore za tip operacije 6.2.1 Potpora ulaganju u pokretanje nepoljoprivrednih djelatnosti ne bude mogao prijaviti za dobivanje sredstava zbog dobivanja bespovratnih sredstava na ovom Natječaju? | Natječajem nije propisano kako prijavitelj koji je ostvario potporu na tipu operacije 6.2.1. nije prihvatljiv prijavitelj na ovom Natječaju i obrnuto.  Neprihvatljivo je dvostruko financiranje istih prihvatljivih aktivnosti iz javnih sredstava. |
| 25. | Da li se mogu prijaviti za Natječaj s obzirom da sam u 2018. god natjecao za mjeru 6.3.1 i ostvario navedenu potporu, ali bih u ovom natječaju potporu koristio za druge, potrebne aktivnosti ? | Prijavitelji koji su ostvarili potporu na nacionalnom natječaju za tip operacije 6.3.1 „Potpora razvoju malih poljoprivrednih gospodarstava“ ili LAG natječaju sukladnom tipu operacije 6.3.1., nisu prihvatljivi prijavitelji na ovom Natječaju, a u skladu s točkom 4. podtočkom 4.1. Natječaja. |
| 26. | Da li se ulaganje u električni pastir smatra opremom? Korisnica je kupila novi malčer nakon 1.1.2019. za 7.500,00 kn što je prihvatljivi trošak prema Natječaju. U tom slučaju da bi došla do 20% od ukupnog iznosa potpore, odnosno 12.000,00 kn, onda je dužna kupiti novi traktorski priključak ili opremu za minimalan iznos od 4.500,00 kn? Molim Vas odgovor ako je drukčiji postupak. | Kupnja električnog pastira spada u prihvatljivu aktivnost „Kupnja gospodarskih vozila, poljoprivredne mehanizacije, strojeva i opreme“.  Kako bi prijavitelj ostvario 20 bodova prema kriteriju odabira C „Horizontalni kriteriji“ pod točkom 3.2**.** Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade, svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore. |
| 27. | Da li se može otvoriti OPG i nakon objave Natječaja, odnosno prije podnošenja Zahtjeva? | Navedeno nije prihvatljivo, prijavu na ovaj Natječaj može podnijeti obiteljsko poljoprivredno gospodarstvo (dalje u tekstu: OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sjedište OPG-a mora biti na području definiranom u točki 1.4. ovoga Natječaja. |
| 28. | Ukoliko kupujem sadnice sadio bi ih na području jedinice lokalne samouprave u kojoj mi nije sjedište (sjedište je u jedinici s preko 5% nacionalnih manjina, dok bi sadio na prostoru jedinice lokalne samouprave na kojoj je manje od 5% stanovnika nacionale manjine). Da li opisana situacija stvara problem pri bodovanju za natječaj, odnosno pri eventualnoj realizaciji i ulaganju dobivenih sredstava? | Navedeno nije prihvatljivo, u skladu s točkom 1.4. Natječaja projektne aktivnosti se moraju provoditi na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5 % pripadnika nacionalnih manjina u ukupnom stanovništvu prema Popisu stanovništva iz 2011. godine, čiji popis se nalazi u Prilogu 1 ovoga Natječaja. |
| 29. | 1.Zanima me da li se treba raditi  poslovni plan ili je dovoljno ispuniti obrazac 1. i 2. ?  2.Da li je potrebno priložiti ponude za kupnju opreme iz projekta?  3.U obrascu 1. pod podatci o projektu, što bi trebalo upisati?  4.Da li moram imati konzultanata ili neku osobu ovlaštenu za zastupanje ili mogu sve samostalno odraditi ?  5.Što je to potpora male vrijednosti ?  6.Da li tehnička pomoć pčelarima spada u potporu male vrijednosti ?  7.Kako ispuniti obrazac 2.?  8.Da li mi je kao pčelaru za kriterij cilja ulaganja dovoljno 20% iznosa utrošiti za nabavku novih pčelinjih društava?  9.Za horizontalni kriterij točka 3.2. da li se pod time može uzeti u obzir nabavka vrcaljke za med, i još neke druge opreme za lakši rad u pčelarstvu? | 1. Obavezna dokumentacija za prijavu na Natječaj navedena je pod točkom 3.1. Natječaja. Potrebna dokumentacija mora biti ispunjena u potpunosti kako je navedeno u Natječaju, ne treba raditi zaseban poslovni plan.  2. Uz prijavu na Natječaj nije potrebno prilagati ponude za kupnju planirane opreme iz projekta navedeno ćete priložiti uz Zavšno izvješće ako dobijete potporu.  3. Obrazac 1 sadrži četiri lista u excelu i sve ih je potrebno popuniti u skladu s uputama na svakom listu.  4. Za prijavu na Natječaj prijavitelj ne mora imati konzultanta ili ovlaštenu osobu za zastupanje. Trošak usluge konzultanta je prihvatljiv trošak u skaldu s točkom 9 Planiranih aktivnosti Obrasca 1.  5. Potpore male vrijednosti su potpore koje se dodjeljuju u skladu s Uredbom Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore ili Uredbom Komisije (EU) br. 1408/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru.  6. Primatelji potpora male vrijednosti, ako su istu primili, imaju i potvrdu o dodjeli potpore male vrijednosti iz čega je razvidno je li dobivena potpora „potpora male vrijednosti“.  7. Obrazac 2 ispunjava se u skladu s tekstom upute na obrascu, ako ste bili korisnik potpore male vrijednosti popunjavate i tablicu na obrascu.  8. Za ostavrivanje bodova prema kriteriju odabira B Kriterij cilja ulaganja 2.1. „Povećanje obima proizvodnje OPG-a“, dovoljno je 20% dobivenih sredstava utrošiti na kupnju pčelinjih društava.  9. Za ostvarivanje bodova prema kriteriju odabira C Horizontalni kriteriji pod točkom 3.2**. „**Aktivnosti  prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade“ svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore. Trošak nabavke vrcaljke spada u navedeni trošak. |
| 30. | U Prilogu 2., Kriteriji odabira, za kriterij odabira 2, Ulaganje ima za cilj povećanje obima proizvodnje OPG-a ili modernizaciju i/ili unapređenje procesa rada i poslovanja, da bi korisnik ostvario bodove za kriterij Povećanje obima proizvodnje OPG-a (45 bodova), navodi se da najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1 (Planirane aktivnosti) u Obrascu 1.  Da li to znači da ako Korisnik kroz projekt prijavljuje samo kupovinu poljoprivredne zemlje u svrhu povećanja obima proizvodnje NE DOBIVA 45 bodova po ovom kriteriju, već se bodovi dobivaju samo ako se kupuju domaće životinje?? Jer povećanje obima proizvodnje je i povećanje zemlje na kojoj će se saditi neke kulture. | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1.  Kupovina poljoprivrednog zemljišta ne spada u trošak pod stavkom 1 „Planiranih aktivnosti“ Obrasca 1. |
| 31. | Molim Vas odgovor na 2 pitanja za Program za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina.  1. Jesu li solarne ploče prihvatljiv trošak ukoliko se žele postaviti na objekte u kojima se drže životinje ili ratarski proizvodi?  2. Jesu li ljute papričice prihvatljive kao višegodišnje bilje? | 1.Kupnja solarnih ploča spada u prihvatljiv trošak pod stavkom 4. „Kupnja gospodarskih vozila, poljoprivredne mehanizacije, strojeva i opreme“ Planiranih aktivnosti Obrasca 1.  2.Ljuta papričica nije prihvatljiva kao višegodišnja biljka. |
| 32. | Molim Vas odgovor na pitanje za Program za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina.  Priložena je Potvrda Porezne uprave u kojoj piše:  "Na dan 05.09.2019., nema duga po osnovi javnih davanja o kojima službenu evidenciju vodi Porezna uprava.  Napomena: Dug u iznosu od 39.206,83 kn osiguran je založnim pravom na imovini dužnika  i može se naplatiti isključivo iz te imovine"  Pitanje je je li ovaj subjekt prihvatljiv prijatelj na ovaj natječaj. | Navedeno je prihvatljivo, u skladu s točkom 3.1. obavezna dokumentacija za prijavu na Natječaj je i Potvrda iz Porezne uprave da prijavitelj ima podmirene odnosno regulirane financijske obveze prema državnom proračunu Republike Hrvatske. |
| 33. | U natječaju za Financiranje projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina kod Kriterija odabira za dodjelu bodova pod B – kriteriji cilja ulaganja točka 2.1 Povećanje obima proizvodnje OPG-a 45 bodova.  Zadovoljava li kupnja plastenika od 100m2 za uzgoj povrća cca 15.000,00kn ostvarenje 45 bodova za povećanje obima proizvodnje, obzirom da nakon kupnje podizanjem plastenika  upisom u agronet/arkod znatno podižemo ekonomsku veličinu gospodarstva.  Drugo pitanje je: pod koju točku u prijavnom obrascu upisujemo kupnju plastenika u obrascu planirane aktivnosti? | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1. Kupnja plastenika ne spada u trošak povećanja obima proizvodnje.  Kupnja plastenika pripada trošku pod stavkom 2. „kupnja, građenje jednostavnih objekata i/ili opremanje zatvorenih/zaštićenih prostora i objekata te ostalih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje“ u Planiranim aktivnostima u Obrascu 1. |
| 34. | Je li prihvatljiv prijavitelj na Natječaj za područja naseljenim nacionalnim manjinama, ako isti korisnik nije nacionalna manjina (dakle, Hrvat u općini Gunja npr.)?  Je li prihvatljiv korisnik koji je prošao na mjeri 6.3.1.? | Prijavu na ovaj Natječaj može podnijeti obiteljsko poljoprivredno gospodarstvo (dalje u tekstu: OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO) čije sjedište OPG-a je na području definiranom u točki 1.4. ovoga Natječaja. Pripadnost nacionalnoj manjini nije uvjet za prijavu.  Prijavitelji koji su ostvarili potporu na nacionalnom natječaju za tip operacije 6.3.1 „Potpora razvoju malih poljoprivrednih gospodarstava“ ili LAG natječaju sukladnom tipu operacije 6.3.1., nisu prihvatljivi prijavitelji na ovom Natječaju, a u skladu s točkom 4. podtočkom 4.1. Natječaja. |
| 35. | Da li postoji uvjet starosti OPG-a, primjerice da je registriran minimalno 30 dana?  Da li postoji ograničenje za minimalan iznos na koji se mora odnositi kupnju nove opreme? | Prijavu na ovaj Natječaj može podnijeti obiteljsko poljoprivredno gospodarstvo (dalje u tekstu: OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sjedište OPG-a mora biti na području definiranom u točki 1.4. ovoga Natječaja.  Nema ograničenja za minimalan iznos na koji se mora odnositi kupovina nove opreme. Za ostvarivanje 20  bodova prema kriteriju odabira C Horizontalni kriteriji pod točkom 3.2**. „**Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade“ svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore |
| 36. | Za dodatnih 20 bodova za kupnju nove poljoprivredne mehanizacije. Mogu li se kupiti 2 poljoprivredna priključka, koja skupa iznose više od 20% ukupnog projekta. | Navedeno je prihvatljivo. Troškovi nastali za aktivnosti po kriteriju C Horizontalni kriteriji 3.2**. „**Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade, mogu se zbrajati. |
| 37. | Može li se pod listom 4 i to Planirane aktivnosti pod stavku 6. uređenje i poboljšanje kvalitete poljoprivrednog zemljišta u svrhu poljoprivredne proizvodnje staviti stavka: kupnja žičanog pletiva i stupića  Razlog kupovine je zaštita trajnog nasada vinograda, maslina i voćnjaka od nekontroliranog ulaska divljih životinja kao što je vepar, te domaćih životinja sitnog zuba kao što je koza i ovca.  U natječaju ne vidim da žičano pletivo spada u neprihvatljivi trošak, ali stoji napomena da navedeni neprihvatljivi troškovi su primjer i nisu isključivi neprihvatljivi troškovi. | Navedeno je prihvatljivo. Kupnja materijala za ograđivanje poljoprivrednog zemljišta pripada trošku pod stavkom 6. „Uređenje i poboljšanje kvalitete poljoprivrednog zemljišta u svrhu poljoprivredne proizvodnje“ u Planiranim aktivnostima Obrasca 1. |
| 38. | Nejasno nam je jesu li prihvatljivi korisnici svi stanovnici područja JLS-ova koji ulaze u prve četiri skupine nerazvijenosti i s udjelom 5% pripadnika nacionalnih manjina u ukupnom stanovništvu prema popisu stanovništva od 2011.godine, bez obzira na njihovu nacionalnost? Ili samo pripadnici nacionalnih manjina? | Prihvatljivi su svi stanovnici s definiranih područja bez obzira na nacionalnu pripadnost. |
| 39. | Vezano uz kriterij bodovanja prijava pod točkom 2.1. Povećanje obima proizvodnje OPG-a, kriterij je nejasno postavljen, te i sukladno objavljenim Pitanjima i odgovorima nije razvidno da li se i ulaganja pod stavkom 3. Podizanje i/ili restrukturiranje postojećih višegodišnjih nasada odnose na povećanje obujma proizvodnje.  Objašnjenje Kriterija za bodovanje " Povećanje obima proizvodnje OPG" glasi "Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima Obrasca 1" gdje je navedeno ILI najmanje 20% od odobrenog iznosa potpore utrošiti u svrhu povećanja proizvodnje ILI troškovi biti izraženi pod stavkom 1. u Planiranim aktivnostima Obrasca 1.  Sukladno navedenoj fusnoti objašnjenja kriterija - Da li se podizanje trajnih nasada (kupnja sadnica) smatra povećanjem obujma proizvodnje - što u praksi i ulaganjima podizanjem novog višegodišnjeg nasada izravno se doprinosi povećanju obima proizvodnje OPG-a? Ukoliko su prihvatljiva samo ulaganja pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u nepovoljnom su položaju OPG-i koji imaju takva ulaganja. | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1. |
| 40. | Smatra li se kupovina zemljišta povećanjem kapaciteta? Naime, u ratarstvu ona predstavlja povećanje stoga me zanima može li se na to dobiti bodove. | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1. |
| 41. | U vašem programu za natječaj koji se odnosi na naselja sa pripadnicima manjina pod stavkom 3.4 iznos potpore stoji da je vrijednost potpore po korisniku ne može iznositi po korisniku više od 75 000,00 kn. Najveći iznos potpore biti će definiran natječajem.  U natječaju je iznos potpore definiran pod stavkom 1.3 i iznosi 60 000,00 kn. Znači li to da se u 60 000, kn moraju uklopit i konzultantske usluge koje su max 3000 kn te troškovi operativnog poslovanja koji su max 12 000 kn. | U iznos bespovratne potpore od 60.000,00 kuna spadaju i konzultantske usluge odnosno zbroj svih prihvatljivih aktivnosti navedenih Obrascu 1 u listu prihvatljive aktivnosti. |
| 42. | Molim Vas da mi odgovorite da li će se razmatrati prijava za program ako to ne radi konzultant, znaci da ju ispunim sama i da li će se tražiti legalizacija objekta tj. staje za ovce ako se ide u opremanje zatvorenih prostora. | Prijavu prijavitelj može ispuniti i samostalno bez pomoći konzultanta.  Objekti se legaliziraju sukladno nacionalnom zakonodavstvu. |
| 43. | Moraju li strojevi biti novi ili mogu biti i rabljeni? | U skladu s točkom 2.2.1. Natječaja prihvatljiva je aktivnost “kupnja gospodarskih vozila, poljoprivredne mehanizacije, strojeva i opreme (novih i rabljenih)“. |
| 44. | 1. u Prijavnom obrascu, pod dijelom planiranih aktivnosti, točka 1.1 "Kupnja domaćih životinja, višegodišnjeg bilja, sjemena i sadnog materijala višegodišnjeg bilja" da li je prihvatljiv trošak kupnja sadnica badema i kupnja pčelinjih zajednica.  2. Temeljem kriterija odabira "2.1. Povećanje obima proizvodnje OPG-a" da li se za izračun min.20% povećanja obima proizvodnje računa na način (vrijednost badema + vrijednost pčela) podijeljeno s iznosom cjelokupne investicije? | 1. Navedeno je prihvatljivo. 2. Navedeno je točno, u konkretnom slučaju zbraja se iznos kupnje sadnica badema i iznos kupnje pčelinjih zajednica te zbroj mora iznositi 20% od ukupnog iznosa odobrenih bespovratnih sredstava (maksimalno 60.000 kuna). |
| 45. | 1. Može li se na natječaj prijaviti OPG koji je na samom početku svog rada i produkcija treba krenuti od nule?  2. Da li je obnova sjenika zatečenog na gospodarstvu u trenutku kupnje zemljišta prihvatljiv trošak ako će se životinje koje će ga koristiti nabaviti slijedeće godine?  3. Da li se provođenje struje u gospodarski objekt i kupnja cisterne za vodu smatra infrastukturom u sklopu gospodarstva u svrhu obavljanja polj. proizvodnje i može biti prihvatljivi trošak  4. Smatra li se nabava prvog jata kokoši nesilica i izgradnja prvog kokošinjca povećanjem proizvodnog kapaciteta?  5. Da li je kupovina Shetladskih ponija prihvatljiv trošak? Koristili bi se za prenošenje lakših tereta po brdovitom terenu umjesto magaraca, a obrascu za prijavu su izuzeti sa liste domaćih životinja. | 1. U skladu s točkom 2.1. Natječaja prihvatljivi prijavitelj na ovaj Natječaj je obiteljsko poljoprivredno gospodarstvo (OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sa sjedištem OPG-a na području definiranom u točki 1.4. ovoga Natječaja.  2. Navedeno nije prihvatljivo.  3. Navedeno nije prihvatljivo.  4. Kupnja kokoši nesilica smatra se povećanjem proizvodnje, a da bi prijavitelj ostvario bodove po kriteriju 2.1 najmanje 20 % od odobrenog iznosa potpore mora biti utrošeno u svrhu povećanja proizvodnje.  5. Navedeno nije prihvatljivo. |
| 46. | Jedna od korisnica našega projekta željela bi se prijaviti na natječaj, ali joj je račun pod ovrhom i ima zaštićeni račun. Može li se prijaviti na natječaj sa zaštićenim računom? | Potencijalni prijavitelj može se prijaviti na natječaj sa zaštićenim računom pri čemu treba voditi računa o odredbi članka 143. stavak 1 Zakona o poljoprivredi (NN 118/18) koji određuje da je od ovrhe izuzet iznos potpore u visini do 50.000,00 kuna tijekom jedne kalendarske godine. |
| 47. | Zanima me da li je prihvatljiv trošak kupnja poljoprivrednog zemljišta na području druge općine ako je OPG registriran i sjedište mu se nalazi u općini različitoj od one na kojoj se nalazi zemljište, a obje se općine i ona u kojoj je sjedište OPG-a i ona na kojoj se nalazi zemljište na popisu prihvatljivih područja provedbe natječaja?  Da li možda postoji ograničenje da se poljoprivredno zemljište može kupiti samo unutar područja one JLS na kojem je OPG registriran? | Projektne aktivnosti se moraju provoditi na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5 % pripadnika nacionalnih manjina u ukupnom stanovništvu prema Popisu stanovništva iz 2011. godine, čiji popis se nalazi u Prilogu 1 ovoga Natječaja. |
| 48. | 1. Može li Obrazac o Ekonomskoj veličini poljoprivrednog gospodarstva biti predan u kopiji ?  2. Da li se pod Deminimus potporama smatra i Zahtjev koji je predan u sustav AGRONETA koju je klijent Predao jer je otvorio OPG u ovoj godini te je predao Zahtjev za isplatu potpore za plaćanje za mlade poljoprivrednike, potpora je predana u lipnju ove godine i nije mu još isplaćena ? | 1. Potvrda o Ekonomskoj veličini poljoprivrednog gospodarstva mora biti original.  2. Navedeno ne spada u de minimis potpore. |
| 49. | Kod kupnje novih traktorskih priključaka, najmanje 20% od odobrenog iznosa potpore mora se odnositi na sveukupan zbroj traktorskih priključaka (znači zbog traktorskih priključaka mora iznositi 12.000,00 kn) ili pojedinačno svaki kupljeni traktorski priključak mora davati iznos od 12.000,00 kn? | Iznos zbroja svih kupljenih traktorskih priključaka u prihvatljivim aktivnostima mora iznositi 20% od odobrenog iznosa potpore. |
| 50. | OPG koji se prijavljuje na Natječaj bavi se pčelarstvom i nalazi se na prihvatljivom području navedenom u Natječaju. No objekt koji je sastavni dio OPGa i u kojemu se pakiraju proizvodi proizvedeni na OPGu nalazi se u drugom gradu koji nije naveden u ovom Natječaju. | Projektne aktivnosti se moraju provoditi na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5 % pripadnika nacionalnih manjina u ukupnom stanovništvu prema Popisu stanovništva iz 2011. godine, čiji popis se nalazi u Prilogu 1 ovoga Natječaja. |
| 51. | Da li kupnja zemljišta se smatra povećanjem obima proizvodnje? | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1. |
| 52. | Da li su prihvatljivi troškovi kupnja:  -bačve za transport meda  -bačve za punjenje meda  -sudoperi  -viličar  -autoprikolica | Navedeno je prihvatljivo uz poštivanje svih drugih uvjeta natječaja. |
| 53. | Da li je dopuštena kupnja zemljišta pod povećanjem obima proizvodnje ili ako nije moguća kupnja zemljišta radi sadnje pšenice ili kukuruza, da se kupi zemljište u svrhu sadnje oraha ili lješnjaka pa da se to smatra prihvatljivom aktivnosti 1 “Kupnja domaćih životinja, višegodišnjeg bilja, sjemena i sadnog materijala višegodišnjeg bilja“? | Kako bi prijavitelj ostvario bodove za povećanje obima proizvodnje, najmanje 20% od odobrenog iznosa potpore mora biti utrošeno u svrhu povećanja proizvodnje ili u troškovniku pripadati trošku pod stavkom 1. „Kupnja domaćih životinja, višegodišnjeg bilja, sjemena i sadnog materijala višegodišnjeg bilja“ u Planiranim aktivnostima u Obrascu 1. |
| 54. | Molim Vas obrazloženje za točku 1.4. i 2.1. Natječaja u kojoj piše kako se projektne aktivnosti moraju provoditi na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5 % pripadnika nacionalnih manjina u ukupnom stanovništvu (2.1.)… sjedište OPG-a mora biti na području definiranom u točki 1.4.  Značili li navedeno da se na natječaj ne mogu prijaviti korisnici izvan općina i gradova navedenih u Prilogu 1., iako obavljaju poljoprivrednu proizvodnju i ulažu na navedenim područjima Priloga 1? | Sjedište OPG-a mora biti na području definiranom u točki 1.4. Natječaja. Projektne aktivnosti se moraju provoditi na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5 % pripadnika nacionalnih manjina u ukupnom stanovništvu prema Popisu stanovništva iz 2011. godine, čiji popis se nalazi u Prilogu 1 Natječaja. |
| 55. | Nositelj OPG-a ima sjedište u 4. skupini prihvatljivih JLS-a prema ovom natječaju, a ulaganje se vrši na području 1. skupine JLS-a. Dali se u ovom slučaju prijava klasificira unutar 1. ili 4. skupine? | Prijava se klasificira prema sjedištu OPG-a. |
| 56. | Da li malo poljoprivredno gospodarstvo (PG) u organizacijskom obliku d.o.o. prihvatljiv prijavitelj ovog Natječaja. | U skladu s točkom 2.1. Natječaja prihvatljivi prijavitelj na ovaj Natječaj je obiteljsko poljoprivredno gospodarstvo (OPG) upisano u Upisnik poljoprivrednika u trenutku objave Natječaja, ekonomske veličine od 500 do 4.999 eura standardnog ekonomskog rezultata (SO), sa sjedištem OPG-a na području definiranom u točki 1.4. ovoga Natječaja. Poljoprivredno gospodarstvo (PG) u organizacijskom obliku d.o.o. nije prihvatljiv prijavitelj. |
| 57. | 1.Da li je kupnja stubova i žice koji će se koristiti za ograđivanje nasada vinove loze prihvatljiv trošak?  2. Ukoliko je u koju aktivnost u planu aktivnosti spada? | Navedeno je prihvatljivo i spada pod aktivnost 6. „Uređenje i poboljšanje kvalitete poljoprivrednog zemljišta u svrhu poljoprivredne proizvodnje“ u Planiranim aktivnostima Obrasca 1. |
| 58. | U prijavnom obrascu naveli smo kupnju vise novih priključaka, ali u svakoj rubrici tipa: plug-10.000kn. Tanjurace-10.000 malčer 10.000kn rabljeni traktor 30.000. Dakle sveukupno 60.000kn.  Da li se smije kupiti nova oprema veća ili manja od iznosa naznačenog u projektu. Dakle poštivati će se upisana vrijednost od 60.000 tj da se investira preko 60.000kn,  ali da se kupe tanjurače od 15.000 kn, malčer od 7.000, plug 8.000 kn. | U skladu s točkom 2.2.3. „*Napomene uz prihvatljivost troškova“* Natječaja*,* prijavljene planirane aktivnosti iz prijavnog obrasca nije dozvoljeno mijenjati niti samoinicijativno preraspodjeljivati sredstva, osim u opravdanim slučajevima uz obvezno prethodno odobrenje Ministarstva poljoprivrede, temeljem zahtjeva za izmjenu koji korisnik dostavlja isključivo elektroničkim putem, slanjem upita na sljedeću e-mail adresu: [prijavazaprogram@mps.hr](mailto:prijavazaprogram@mps.hr), odmah po nastanku novih okolnosti. |
| 59. | Smatra li se kupovina nove traktorske kosilice dostatnom za dobivanje bodova po Horizontalnom kriteriju C, 3.2. Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade? Trošak bi bio preko 20% ulaganja a potrebna je za održavanje nasada lješnjaka. | Kako bi prijavitelj ostvario bodove po kriteriju odabira 3. „Aktivnosti iz poslovnog plana imaju pozitivan utjecaj na okoliš“ svi kupljeni traktorski priključci i/ili oprema prikazani u poslovnom planu moraju biti novi te se za nabavu istih mora utrošiti najmanje 20% od odobrenog iznosa potpore.  Ako se radi o kosilici koja funkcionira kao traktorski priključak i ispunjen je gore navedeni uvjet od 20%, a prijavitelj ostvaruje bodove po navedenom kriteriju. |
| 60. | Da li je rekonstrukcija štale za ovce prihvatljiv trošak i ako je u koju aktivnost spada? | Navedena aktivnost je prihvatljiva i spada pod aktivnost 2. „Kupnja, građenje jednostavnih objekata i/ili opremanje zatvorenih/zaštićenih prostora i objekata te ostalih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje i/ili prerade proizvoda“ u prijavnom obrascu. |
| 61. | Da li je prihvatljiva kupnja auto-prikolice? | Navedeno je prihvatljivo ako se ista koristi u svrhu obavljanja poljoprivredne proizvodnje i/ili prerade proizvoda iz Priloga I. Ugovora o funkcioniranju EU (SL C 202 (2016)). |
| 62. | S obzirom da je prihvatljiv prijavitelj OPG upisan u Upisnik poljoprivrednih gospodarstva, je li potrebno prilagati prijavi na natječaj posebnu potvrdu u kojoj piše od kojeg je datuma korisnik/prijavitelj upisan u Upisnik jer to nigdje ne piše, pa me zanima kako dokazujemo, a vi provjeravate tu činjenicu?  Imamo OPG na kojem su među ostalim sadnice lješnjaka i šljiva pa me zanima može li se kao prihvatljivu aktivnost pod točkom 2.2.1. stavkom d) kupnja gosp. vozila, poljoprivredne mehanizacije, strojeva i opreme, smatrati i kupnja samohodne kosilice ili kosilice općenito kojom bi uređivali površine oko nasada? | Navedeno nije potrebno dokazivati od stane prijavitelja jer Ministarstvo poljoprivrede to provjerava iz Upisnika poljoprivrednika.  Kupnja samohodne kosilice je prihvatljiv trošak |
| 63. | Da li se kupnja sadnica lješnjaka i oraha smatra povećanje obima proizvodnje, odnosno da li spada podstavku 1. "Kupnja domaćih životinja, višegodišnjeg bilja, sjemena i sadnog materijala višegodišnjeg bilja?" | Navedeno je točno ako je iznos troška veći od 20% od ukupnog iznosa potpore. |
| 64. | Da li su moguće naknadne promjene iz plana pod opremom nakon dobivanja mjere. Na primjer:  1.umjesto plugova kupiti tanjurače  2. umjesto tanjurača i plugova kupiti malčer pod opremom  3. umjesto malčera košnice oprema. | U skladu s točkom 2.2.3. „*Napomene uz prihvatljivost troškova“ Natječaja,* prijavljene planirane aktivnosti iz prijavnog obrasca nije dozvoljeno mijenjati niti samoinicijativno preraspodjeljivati sredstva, osim u opravdanim slučajevima uz obvezno prethodno odobrenje Ministarstva poljoprivrede, temeljem zahtjeva za izmjenu koji korisnik dostavlja isključivo elektroničkim putem, slanjem upita na sljedeću e-mail adresu: [prijavazaprogram@mps.hr](mailto:prijavazaprogram@mps.hr), odmah po nastanku novih okolnosti. |
| 65. | Namjeravam kupovati samo novu opremu za pčelarenje i dva nova traktorska priključka za obradu zemlje s namjerom sadnje medonosnog bilja kako bih imao veći prinos meda i s tim povećao proizvodnju istog.  Mogu li prema Prilog 2 - Kriteriji odabira pod „B“ Kriterij cilja ulaganja odabrati točku 2.1. Povećanje obima proizvodnje OPG-a. | U navedenom slučaju radi se isključivo o modernizaciji i/ili unapređenju procesa rada i poslovanja, a ne o povećanju obima proizvodnje. |
| 66. | Da li pod prihvatljive aktivnosti i troškove spadaju troškovi malčiranja zapuštenog zemljišta  (pozivamo se na kriterij – uređenje i poboljšanje kvalitete poljoprivrednog zemljišta u svrhu poljoprivredne proizvodnje). Naime, radi se o 2 hektara zemlje koju smo kupili prošle godine, a koja se nalazi uz zemlju koju posjedujemo od ranije, koja je ograđena i na kojoj pasu ovce. Dakle, željeli bismo ta 2 hektara zapuštene zemlje pomalčirati, (malčiranje bi izvršila firma koja se bavi takvih radovima), ograditi žicom i pripojiti već postojećem pašnjaku. Da li je to prihvatljivi trošak? | Navedeno je prihvatljivo uz poštivanje svih drugih odredbi natječaja. |
| 67. | Ostvarujemo li dodatne bodove kupnjom novog traktora, pod točkom 3.2 u kriterijima odabira? | Bodovi po navedenom kriteriju ne ostvaruju se za kupnju traktora. |
| 68. | Da li Prijava za natječaj sa svom svojom potrebnom dokumentacijom treba biti uvezena u jednu neraskidivu cjelinu (npr. uvezena spiralnim uvezom) ili se predaje Ministarstvu ne uvezena samo u omotnici. | Dokumentacija ne mora biti uvezena u jedinstvenu neraskidivu cjelinu. |
| 69. | Ukoliko se korisnik odluči za kupovinu rabljenog traktora, a svi drugi traktorski priključci i oprema koju planira nabaviti će biti  novi, ostvaruje li bodove prema kriteriju odabira C. Horizontalni kriteriji pod točkom 3.2. "Aktivnosti prikazane u poslovnom planu uključuju kupnju novih traktorskih priključaka i/ili opreme u svrhu obavljanja poljoprivredne proizvodnje i prerade"? | U navedenom slučaju korisnik ostvaruje bodove po navedenom kriteriju uz uvjet da je za nabavu traktorskih priključaka i/ili opreme utrošeno najmanje 20% od odobrenog iznosa potpore. |
| 70. | 1. Da li se projektom smatra popunjeni obrazac 1-Prijavni obrazac, koji je sastavni dio dokumentacije natječaja jer je u obrascu 1 detaljno razrađen projekt, ili se uz obrazac 1 još posebno mora dostaviti projekt napisan u word-u;  2. Obrasci koji se šalju u izvorniku u papirnatom formatu su potpisani, a kada se isti stavljaju na CD ili USB da li ti dokumenti također moraju biti potpisani, ili ih samo iz excela bez potpisa stavljamo na CD ili USB?  3. Podaci o konzultantu - da li na mjesto konzultanta mogu staviti svoje osobno ime, ja sam supruga vlasnika OPG-a koji bi podnesao dokumentaciju na natječaj. Inače imam svoj knjigovodstveni ured i odradila bih tu prijavu za njega te mu istu fakturirala od strane ureda, a također posjedujem i licencu IPMA-razina D kao suradnik u projektima. | 1. Dovoljan je Prijavni obrazac 1. za prijavu, nije potrebno dostaviti projekt napisan u word-u. 2. Obrasce koji se stavljaju na CD ili USB ne moraju biti potpisani. 3. U skladu s točkom 2.2.1. Prihvatljive aktivnosti/troškovi natječaja, dodijeljena potpora ne može se koristiti za kupnju u skladu s prihvatljivim aktivnostima/troškovima od članova obiteljskog poljoprivrednog gospodarstva, od članova istog kućanstva, kao niti od krvnih srodnika u uspravnoj liniji, budući da i usluge konzultanta spadaju pod prihvatljivu aktivnost **i) „operativno poslovanje“** navedeno nije prihvatljivo. |